Astènia primaveral: Els límits dels suplements vitamínics | Revista | EROSKI CONSUMER\nAstènia primaveral: Els límits dels suplements vitamínics\nLa primavera no només comporta al·lèrgies i asma bronquial, també imposa a moltes persones la indesitjada i constant companyia del cansament, una sensació molesta i sense motiu aparent que respon al nom d'astènia. El descans continuat, que hauria de ser el millor remei, i el més econòmic, no hi serveix de gaire. Una alternativa cada vegada més freqüent és el recurs als suplements vitamínics. No obstant això, els últims estudis realitzats sobre els beneficis d'aquestes vitamines no evidencien aquests resultats. Per contra, sí que revelen que el seu consum continuat pot ser perjudicial per a la salut. En la majoria de casos, la dieta equilibrada és la millor medicina per a afrontar la debilitat i l'insomni, propis de l'astènia.\nL'astènia més freqüent és la que apareix sense cap causa justificada en les dues èpoques de l'any associades a canvis de clima més bruscs, la primavera i la tardor. Sense malaltia de base associada, dura unes setmanes i desapareix sense necessitat de tractament. En opinió d'alguns científics, els canvis de la ionització de l'atmosfera podrien ser els causants d'un descens en el nivell d'endorfines, les conegudes, en llenguatge col·loquial, com a hormones de la felicitat. Les endorfines actuen com a resposta a estímuls com ara l'exercici físic i se les associa amb sensació de benestar, retard en la percepció de cansament, augment del llindar del dolor i increment de la vitalitat.\nPer fer front a l'astènia no s'ha dissenyat cap tractament eficaç reconegut. Per això, la majoria dels afectats sol recórrer a l'ús de vitamines, tònics, estimulants suaus que incorporen carnitina, arginina, àcid aspàrtic, citrulina, deanol, ginseng o hipèric, entre altres components.\nSempre que l'astènia siga lleu (de primavera o tardor), el més aconsellable és combatre-la amb una dieta equilibrada rica en verdures, cereals i fruites. Començar el dia amb un bon esmorzar i acabar-lo amb un sopar lleuger dues hores abans d'anar al llit és de gran ajuda. Una bona hidratació i fer exercici moderat a l'aire lliure, a més de mantenir una actitud positiva i optimista, completen la millor de les receptes. S'ha comprovat que el bon humor i les rialles estimulen l'alliberament d'endorfines. Tot i això, caldrà visitar el metge si un quadre d'aquestes característiques s'intensifica durant més d'un mes.\nPerò no només l'astènia és causa del consum generalitzat de suplements vitamínics. Milions de persones arreu del món desenvolupat prenen vitamines, minerals, enzims, pigments vegetals, a més d'antioxidants, amb propòsits tan diversos com ara prevenir el càncer i l'arteriosclerosi, buscar una major longevitat i salut, compensar hàbits inadequats de vida, anul·lar l'efecte dels radicals lliures o prevenir l'Alzheimer i altres malalties degeneratives. Aquests compostos es troben amb certa facilitat tant en preparats farmacològics com, cada vegada més, en productes alimentaris enriquits.\nDe moment, a Espanya no hi ha estadístiques fiables que expliquen el volum de consum de suplements vitamínics i minerals. I el nombre de treballs publicats n'és molt escàs. Els estudis estimen que, en algunes comunitats autònomes, entre un 9% i un 28% de la població consumeixen de forma freqüent aquest tipus de suplements. Als Estats Units es calcula que la ingesta afecta del 20% al 46% de la població; la mitjana europea se situa al voltant del 20%.\nTot i aquest consum elevat, són molts els dubtes raonables sobre el benefici que tenen. De les investigacions efectuades, algunes de poca evidència científica, s'extrauen conclusions massa discordants com per a donar un missatge clar al consumidor. L'estudi més cridaner dels realitzats fins ara, publicat el 2007 en la prestigiosa revista JAMA (Journal of the American Medical Association), planteja dubtes sobre els pretesos efectes beneficiosos sobre la salut d'una àmplia selecció de vitamines (betacarotè, vitamines A, C, E i seleni) administrades per prevenir diverses malalties. Segons l'estudi, els suplements amb betacarotens i vitamines A i E organitzades com a preventius s'associen a índexs més alts de mortalitat. En el cas de la vitamina C i el seleni, no es demostra cap relació.\nDels resultats es conclou que el consum generalitzat de suplements vitamínics durant llarg temps i sense indicació mèdica pot arribar a ser perjudicial. En la majoria de casos, la dieta aporta pràcticament tots els nutrients necessaris per a l'organisme. Només en situacions excepcionals, i per consell mèdic, està justificat l'ús de suplements en forma de vitamines i minerals.\nDefinida com una sensació subjectiva de cansament, debilitat, esgotament i somnolència, l'astènia s'acompanya sovint d'altres símptomes com ara irritabilitat, insomni, falta de motivació o apatia. Encara que, des d'un punt de vista mèdic, fatiga i debilitat són conceptes diferents, s'usen com a sinònims d'astènia per fer referència a un estat de cansament que persisteix fins i tot en estat de repòs i sense cap esforç previ.\nEls símptomes són molt freqüents entre la població; s'estima que gairebé una tercera part dels pacients que acudeixen als centres d'assistència primària la manifesten com un dels signes que els indueix a acudir a la consulta. Apareix amb més freqüència en dones i en la franja d'edat dels 30 als 40 anys.\nEn la majoria de casos, l'astènia no té una causa clara, per bé que es poden registrar alteracions endocrines, metabòliques, infeccioses o cardíaques que la justifiquen. Es parla, llavors, d'astènia orgànica. De forma ocasional, la causa desencadenant és psicògena -astènia psicògena- i apareix associada a trastorns depressius, quadres d'ansietat o situacions d'estrès.


Llei, seguretat i poder – El Republicà\nEscrit el desembre 18, 2019 desembre 17, 2019 per Redacció\nLlei, seguretat i poder\nL’Estat de Dret apareix i s’institucionalitza a partir del naixement dels Estats liberals. L’imperi de la llei és el domini racional de la llei davant el caprici i el despotisme. El dret està doncs vinculat a les llibertats dels individus.\nNo es poden confondre amb l’Estat de Dret les limitacions del poder polític motivades per consideracions ètiques i religioses en lloc dels criteris jurídics. Sentit comú i principis religiosos poden estar en perfecte desacord, però l’Estat de Dret està per damunt de les consideracions religioses i dels interessos eclesiàstics.\nL’Estat fou creat com instrument de control del poder al servei del monarca de torn, sense la intervenció de la població. Els drets considerats com fonamentals no són en les èpoques més que concessions per la voluntat unilateral dels monarques.\nEls tractadistes consideren que el Bill of Rights anglès de 1689 fou el primer pacte o convenció entre el rei i el poble que representava el Parlament, que va substituir la Magna Carta de 1215.\nPerò la Declaració de Drets de Virginia de 1776, fou una declaració formulada i aprovada per els representants del poble reunits en Assemblea. Fou en realitat el primer text que reconeixia la sobirania del poble i va facilitar la implantació de l’estat liberal que va facilitar el naixement de totes les ideologies.\nLa Revolució francesa de 1789, en canvi, segons el Catedràtic Elias Diaz, tot i ser una revolució de la burgesia contra l’absolutisme de la monarquia, va proclamar la absoluta primacia de la llei com expressió de la voluntat general, considerant essencial la garantia dels drets de l’home i del ciutadà i la divisió de poders. L’imperi de la llei era l’equivalent de l’Estat de Dret.\nL’Estat de Dret és una conquesta històrica que no s’ha esgotat malgrat totes les temptatives d’utilització de la llei per justificar règims dictatorials, situació que demostra que no tots els Estats són necessàriament estats de dret. No hi ha Estat de Dret si la llei procedeix d’una voluntat unilateral o individual. Absoluta.\nCitant a Hans Kelsen, Elias Diaz sosté que el principi de separació de poders no s’ha d’entendre de forma rígida i absoluta entre poders incomunicats.\nEs tracta d’una distribució o divisió de funcions i poders, necessitada d’una sèrie de relacions, controls i intervencions mútues i recíproques. També l’administració de l’estat està sotmesa a la llei i al control d’altres poders.\nEl dret apareix per tant en la societat humana com element racional de regulació de la conducta dels individus, de la seva condició i de les seves relacions socials, completat per el sentit comú.\nPerò el dret intervé en ocasió de la creixent acumulació de facultats i competències acumulades a l’Estat quer avui penetren dins l’esfera individual.\nEl dret també forma part del principi de nacionalitat, destacant les formacions territorials i la lluita contra el despotisme a la recerca d’un equilibri enfrontant-se als excessos del poder reial.\nLa base democràtica en la construcció del dret modern aporta seguretat que els homes de dret tenen per missió garantir jurídicament a l’ensems que l’exercici dels drets en front de la omnipotència del poder de l’Estat.\nQualsevol geografia der la llibertat ens donaria ara la visió de que la inseguretat i els excessos avancen per què no es compleixen les condicions per què la llibertat sigui l’ideal comú, doncs s’oblida i es menysprea el fonament dels drets humans i la deficient estructura dels organismes polítics que la posen en perill.\nEls homes de dret, els polítics i la societat tenen l’obligació de reconduir la actual situació de crisi reconeixent que les llibertats són imprescriptibles , inalienables i no poden ser objecte de discriminació.\nL’exercici dels drets exigeix a més garanties davant la creixent omnipotència estatal. Per reforçar d’aquests drets, la llibertat política, la llibertat d’expressió, de pensament, d’associació i de treball són imprescindibles, doncs el gran valor fonamental és la persona humana.\nD’aquesta manera, el dret apareix com la forma que revesteix l’activitat conscient de les persones en la lliure realització de les finalitats racionals de la seva vida, en un Estat democràtic, fent compatible Estat de Dret i democràcia.\nLa llei, en conseqüència no ha de ser altra cosa que l’expressió del dret d’acord amb la voluntat popular i el millor instrument per la defensa de les llibertats i la dignitat humana.\n← Absolutisme vestit de monarquia\nScotin contra Brexit →\nada colau ajuntament autodeterminació avantguarda barcelona catalunya català ciutat cultura democràcia drets humans economia eleccions erc ernest maragall escolis albats espanya estat europa feixisme història imatges de crítica del poble independència josep guinot judici a la independència la rosa de foc llibertat lluita internacionalista marcaespaña medi ambient monarquia música occità occitània ONU pau miserachs pedro sanchez pep mòdol pere bonnin pere costa política referèndum repressió república VOX


e-colònies.cat : El Govern elimina la puntuació extra en l'admissió als centres escolars per a celíacs i per tenir familiars exalumnes\nEl Govern ha acordat aquest dimarts modificar el Decret 75/2007 d'admissió d'alumnat per eliminar la puntuació complementària en l'admissió a un centre públic per a aquells alumnes amb pare, mare, tutor o germà que hagin estat escolaritzats allà o per malaltia crònica que afecta el sistema digestiu, endocrí o metabòlic, inclosa la celiaquia.\nAquesta modificació de la normativa decidida en Consell Executiu té per objectiu “afavorir la igualtat” en l'accés al sistema educatiu i, segons ha assegurat la consellera de la Presidència i portaveu del Govern, Elsa Artadi, ja s'aplicarà en la preinscripció escolar per al curs que ve que es posarà en marxa a finals de març.\nSegons el Departament d'Educació, l'escolaritat ha de ser "equilibrada" i el fet de donar puntuació extra en aquests casos “va en contra de l'equitat i la igualtat”. A més, el departament assenyala que actualment els menjadors escolars tenen menús específics per als afectats per malalties digestives, de manera que la puntuació complementària ja no seria necessària.\nEl Govern assenyala que el 30 d'octubre es va obrir un procés de consulta per assegurar “la participació ciutadana i comprovar l'opinió de la comunitat educativa” en relació a aquesta modificació. D'altra banda, apunten que també buscava “garantir-ne la transparència”.\nSegons el Govern, aquesta mesura respon a la voluntat de “millorar el sistema educatiu com a interès general” i matisen que cal “tenir en compte les necessitats detectades en l'alumnat” per poder “lluitar contra la segregació escolar”. Així, assenyalen que l'actuació s'emmarca “en el règim de millora de la qualitat normativa i dels principis de bona regulació” impulsats pel Departament.\ninscripcionssegregació escolarmatrículaAdmissió d'alumnatEnsenyamentEducacióGeneralitat


El calendari festiu de Nadal segueix endavant a El Morell | Diari de Tarragona\nHORÓSCOPO: Aries, necesitas descansar más para poder afrontar la semana\nNoticias El Morell\nEl calendari festiu de Nadal segueix endavant a El Morell\nEl Parc de Nadal i la representació dels Pastorets han omplert l’agenda dels morellencs\n31 de Diciembre de 2019 - 12:40 hs\nLa representació dels Pastorets ha estat un dels actes més seguits de les festes d’enguany. FOTO: CEDIDA\nAl Morell, les festes de Nadal es viuen intensament, amb un programa conformat per més d’una trentena d’activitats.\nPassat ja l’equador, aquesta darrera setmana ha estat marcada pel Parc de Nadal, que ha tingut lloc els dies 23, 24 i 27 al pavelló municipal, i la representació dels Pastorets de Folch i Torres a càrrec del Grup de Teatre La Sala del Morell, els dies 26 i 28 i al Teatre Auditori. El Parc de Nadal ha estat «molt concorregut al llarg de les tres jornades, amb activitats, tallers i atraccions per a tots els gustos i un ambient molt nadalenc», destaca M. Jesús Valldosera, una de les regidores de Cultura i Festes. Entre les propostes més destacades, sobresurten «les tirolines, el pintacares i també la bola de Nadal, com una bola de neu dins de la qual es realitzava un petit espectacle nadalenc per a un públic molt reduït» apunta Mònica Casas, també regidora de Cultura i Festes del consistori morellenc.\nL’altre indret que aquests dies s’ha omplert de gom a gom ha estat el Teatre Auditori, amb les dues representacions dels Pastorets de Folch i Torres que ha fet el Grup de Teatre La Sala del municipi. La primera, la tarda de Sant Esteve, i la segona, dissabte dia 28. Aquest últim va ser un passi solidari en què la recaptació, 790 euros, es destina a La Muntanyeta. Una versió dels pastorets personalitzada pels morellencs «amb un toc d’humor, que va fer que el públic connectés des del primer moment», explica Judit Fernández, regidora de l’Ajuntament del Morell i també membre del Grup de Teatre La Sala. A més per les festes de Nadal del 2009, fa just 10 anys, el grup teatral del poble va estrenar el Teatre Auditori amb una representació dels pastorets, de manera que enguany «aquestes representacions han estat molt especials, ja que fa una dècada que vam tornar a engegar l’activitat i que es va inaugurar el Teatre», diu.\nPer acabar les festes, ja només queda la visita de l’Home dels Nassos, que arribarà avui dimarts, a les 12 del migdia; i la celebració del Cap d’Any. L’arribada dels Reis Mags d’Orient i la cavalcada serà el pròxim diumenge, dia 5, a les 6 de la tarda.\n91 positivos en 16 brotes en el Camp de Tarragona\nEl pla d’obres i serveis destina 12,5 milions a l’Ebre


ÉS EXACTA LA REPRESENTACIÓ D’ERIC RUDOLPH A ‘MANHUNT: DEADLY GAME’? | TRUE CRIME BUZZ - PUBLICACIÓ DEL BLOC TRUE CRIME BUZZ\nVa cometre realment Eric Rudolph l'assassinat mentre fugia després de bombardejar els Jocs Olímpics, tal com es veu a 'Manhunt: Deadly Games?'\nEn una nova descripció dels fets i conseqüències del bombardeig dels Jocs Olímpics d’estiu del 1996 a la sèrie “Manhunt: Deadly Games”, l’home darrere de l’atac continua terroritzant les comunitats i fins i tot assassinat a un home al seu llit, tot sent un boc expiatori acusat injustament. és arrencada pels mitjans de comunicació.\nLa segona temporada de 'Manhunt: Deadly Games' reprèn la història de Richard Jewell , el Guàrdia de seguretat que va descobrir un paquet sospitós que contenia una bomba de canonada als Jocs Olímpics d’estiu del 1996 a Atlanta. La multitud del Parc Olímpic del Centenari va poder començar a evacuar, però el dispositiu explosiu va detonar i va matar una persona i ferir 111 persones més. Tot i que la vigilància de Jewell va salvar vides, va ser identificat com el culpable immediatament després, en lloc d’un heroi. La seva reputació es va trencar ràpidament i va ser un calvari del qual mai no es va recuperar completament.\nVan trigar 88 dies a Jewell a ser netejada oficialment després del bombardeig dels Jocs Olímpics, així com diversos altres atacs, abans que el bombarder real, Eric Rudolph ,va ser atrapat. Rudolph va ser capturat el maig del 2003 mentre 'rastrejava una paperera darrere d'un supermercat rural [botiga] a Murphy, Carolina del Nord'. Ja havia fet la top 10 de fugitius de l’FBI.\ntrampós amb qui vol ser milionari\nTal com mostra 'Manhunt: Deadly Games', Rudolph va continuar el seu regnat del terror després que Jewell prengués la caiguda. Tot i que la cronologia de la sèrie sembla que tots els bombardejos posteriors es van produir abans que Jewell fos netejada, molts van arribar després que l’FBI s’adonés que Jewell ja no era un objectiu.\nRudolph va disparar dues bombes en una clínica d'avortament al suburbi d'Atlanta, a Sandy Springs, el gener de 1997, que va resultar en set ferits, CNN va informar. El mes següent, va posar una bomba al saló Otherside, una discoteca lèsbica d'Atlanta, que va ferir quatre persones quan va detonar. Una segona bomba va ser trobada al club abans que es disparés. Al gener de 1998, va disparar una bomba a Birmingham, Alabama, que va matar un guàrdia de seguretat i va ferir una infermera.\nEls detalls del que va fer Rudolph entre el 1998 i el 2003 no són exactament clars. El FBI assenyala que 'va aconseguir eludir als funcionaris de les forces de l'ordre durant cinc anys mentre s'amagava a les muntanyes'. Tot i això, la nova sèrie de Netflix pren algunes llibertats creatives amb els esdeveniments al voltant de la captura de Rudolph.\nTot i que l’FBI ha afirmat clarament que el terrorista va ser localitzat mentre anava escombrant les escombraries, la sèrie retrata una dramàtica persecució dels investigadors. Per exemple, hi ha una persecució de vehicles a través d’una zona boscosa de Carolina del Nord, que no va passar mai. Al programa, els investigadors federals fan un seguiment del terrorista fins a la zona i intenten capturar-lo, però es troben amb membres de la milícia enfadats que cobreixen Rudolph.\nAl programa, mentre s’amagava al bosc, es representa a Rudolph matant a dos dels locals amb els quals es va fer amic: disparant a un home i sufocant fredament un segon home amb discapacitat intel·lectual amb un coixí.\nNewsweek assenyala que alguns habitants de Murphy, Carolina del Nord, on van ser capturats Rudolph, no van apreciar la representació de la ciutat del programa com a poc cooperativa i amiga de la milícia. En realitat, no hi ha proves que suggereixin que Randolph s’aconseguís amb cap ajuda local.Tot i que hi havia alguns rumors que tenia ajuda, l’alcalde de llavors va insistir que el terrorista no en rebia cap, el Associated Press va informar el 2003. Hi havia, però, proves que suggereixen que va obtenir almenys certa simpatia.A aquella època, a Carolina del Nord, es van veure adhesius de para-xocs que deien 'Run Eric Run', segons el mateix informe AP.\nDurant els seus cinc anys de fugida, es creu que Rudolph es va amagar a les coves, els càmpings i les cabanes i va menjar a la brossa dels restaurants i botigues de queviures locals per sobreviure.\nTampoc no hi ha evidències que Rudolph hagi matat ningú mentre fugia, després del bombardeig.\nActualment, Rudolph compleix la seva presó a la presó ADX Florence Supermax de Colorado, on s’espera que romangui la resta de la seva vida.\nVa iniciar un esforç a principis d'aquest any per sortir de la supermax, presentant una sol·licitud manuscrita al juny per explicar que vol una nova audiència de sentència o l'oportunitat de canviar la seva petició. En aquella petició manuscrita d’11 pàgines, Rudolph, per escrit en tercera persona, afirmava que els seus crims ja no es consideren actes de violència, AL.com va informar . També va afirmar que la seva sentència era 'superior al màxim autoritzat per la llei o que es va imposar en violació de la Constitució o les lleis dels Estats Units'. Va escriure que vol anul·lar la seva condemna i ser condemnat al temps complert.\nEl seu defensor públic va presentar més arguments per a aquesta petició a l'octubre, va informar Associated Press en el moment.\nEls fiscals sostenen que Rudolph havia renunciat al seu dret a apel·lar quan va adoptar l'acord de demanda.\nQuin impacte va tenir el bloc de Michelle McNamara 'True Crime Diary' en el gènere True Crime?\n'És fascinant intentar entendre què fa que algú encaixi': Amanda Peet i Christian Slater sobre 'Dirty John'\nEl conductor de Uber presumptament va intentar segrestar un nen de 15 anys que se suposava que es portaria a casa del Sweet 16 Party\nlesandro guzman-feliç autopsy report


Familiario | Escola Els Pins\nAquesta setmana a la Biblioteca de l’escola estem presentant un llibre nou: FAMILIARIO. Ens agrada molt la proposta d’aquest llibre de coneixement que ens presenta el concepte de família. La seva autora, Mariana Pérez-Duarte, aposta per una idea àmplia i inclusiva on tothom pot sentir-se representat. La diversitat de famílies, diu l’autora, és igual a la diversitat de formes de ser, n’hi ha de tot tipus.\nAcompanyem la presentació del llibre amb algunes propostes. A la caseta de ninots l’alumnat crea famílies de ninots diversos, antropomòrfics o no. L’únic ingredient necessari és l’amor entre ells. Altres dibuixen famílies diverses en fulls de colors.\nDes de la biblioteca volem incitar a l’alumnat a crear i pensar prenent com a inspiració un llibre.


LLUNADECARTRO: QUE NO T'ENGANYIN\nPublicat per LLUNADECARTRO a dijous, de desembre 04, 2008\nEl article em sembla que esta fora de lloc, a la associació del AMPA hi ha molts pares que son botiguers i viuen de aquestes compres impulsives que critiqueu, la associació som tots i aixó no ajuda a que hagi "bon rotllo" entre els pares.\n6 de desembre de 2008 a les 10:59\nEstic completament d'acord amb l'anònim. Aquest blog es per comentar les aventures dels fills amb els pares i no per fer política. Tothom s'ha de guanyar la vida per alimentar la seva familia; uns treballant per altres, altres treballant per ells i altres fent teatre, música, etc....\nI funcionaris, que també hi són.\n7 de desembre de 2008 a les 16:06\nJo soc botiguer i el missatje em sembla fora de lloc, tots som prou grans per sapiguer el que ens fa falta a cadascun, per aixó estem en una democracia.\n8 de desembre de 2008 a les 20:52\nlo vulpinus ha dit...\nEl blog es per als nens.\n8 de desembre de 2008 a les 20:55\nXulele................................................................................... On ets?\n8 de desembre de 2008 a les 21:08\nDéu mos en guard de voler perjudicar de cap de les maneres als botiguers/eres de l’escola o de cap altre indret. Ben mirat, l’article no insta a matar de gana a ningú, si no a prendre part d’una forma de viure més raonable. Som conscients de que cal consumir, però que no és necessari fer-ho més del suficient. També som conscients de la immensa bona sort que tenim vivint on vivim i tenint el que tenim. Hi ha a qui els falta de tot i no són massa lluny de la nostra escola. Estem d’acord que l’article està fora de lloc, aquí es parla principalment de sortidetes familiars i bon rotllet, però si de tant en tant no es transgredeix la línia recta i polideta, no anem bé, ja que Sortidetes també forma part d’un procés educatiu -el dels nostres fills- i potser a alguns els agradi educar-los dins d’una línia crítica front la vida i, amb intencions d’assolir més aviat un èxit emocional que no pas un d’econòmic, mantenir el dret a consumir raonablement.\nMoltes gràcies per la vostra crítica, us agraïm que seguiu el bloc i el feu una mica vostre amb els suggeriments aportats. Ja heu votat cap foto?\n9 de desembre de 2008 a les 13:32\nEstà vist que s'ha tocat tema sensible i aplaudim la diversitat d'opinions, que feta amb educació sempre enriqueix. Creiem que aquest blog no te per que tenir limitacions prèvies, és a dir, que serà el que volguem que sigui. A nosaltresens encanta que parli principalment sobre els nostres nens i les seves sortidetes però no ens molesta pas que, de tant, en tant defensi uns codis ètics que van mes enllà de la manera de guanyar-se la vida de tothom. Està clar que aquí ningú es lliura de la famosa "crisi", treballi del que treballi, però guanyar-se la vida no està renyit amb pensar que un consum sostenible és un valor que pot ajudar als nostres fills a ser millors persones.\n9 de desembre de 2008 a les 13:57\njo també crec que aquest blog serà el que nosaltres volem que sigui, i per suposat crec que podem incloure temes que ens preocupin o que simplement volem comentar.\nsobre les opinions, són totes respectables, però penso que no s'hem de possar a la tremenda ni per una causa ni per l'altre. Fem i deixem fer. I pensem que són molts anys de convivéncia els que ens queden i que hem de ser un exemple per els nostres fills, sobretot en tolerància.\nVale que íbamos del palo ñoño últimamente,con las fotitos,vídeos,proyectos de excursión al Tibet,que no,que no es el Tíbet,a Cuenca..que si jaja,que si juju,quizás un poco aburrido,y vaya vuelta de rosca, vaya morbazo.\nEn serio,considero que el artículo que ha suscitado la polémica,es muy recurrente sobretodo en estas fechas,que cada uno en conciencia, tiene un perfíl más o menos crítico sobre éste y otros temas,y actúa por supuesto en consecuencia.Los comentarios,sin entrar en matices,anónimos o no,se pueden entender según la sensibilidad de cada uno en su contexto.Respetable.\nEl artículo en si,estoy convencido,que por quien lo ha colgado,no pretendía levantar tensiones absurdas,también es verdad,que no es el mejor lugar para debatir sobre tendencias políticas o sociales,hay otros foros,más atractivos como por ejemplo un blog buenísimo, creo que se llama "sortidetes nocturnes"\nA lo que voy,tratemos de no darle más importancia de la que tiene,hablemos de la próxima excursión,que vayamos muchos,que hagamos muchas fotos,que se hablen y aclaren las cosas,que limemos asperezas si hay que limar algo,que seamos felices y comamos perdices o coliflor rebozada(para los vegetarianos)que no perdamos el"bon rotllo",el ambiente es muy majo,y hoy en día....\nQue conste que no voy de Sor Margarita,ni nada por estilo,simplemente de padre,que trata de plasmar lo que su hijo seguramente con una sonrisa de niño hubiera escrito, si supiera leer y "entender" lo que escribimos y pensamos los mayores.\nQue vaya bien..XULELE\n9 de desembre de 2008 a les 14:38\n...ja et trovaba a faltar.....\nTot això es molt bonic, però avui no he venut ni un duro, i la culpa es del SORTIDETES.............EHH!! Que es broma.\nSalut i bolets.\n9 de desembre de 2008 a les 20:09\nja ho deien els meus pares, botiguers de tota la vida: carrers mullats, calaixos eixuts!!\n9 de desembre de 2008 a les 22:56\nVatua l'olla Ros, quin greu que ens sap, ara entenc quan, aquest migdia, t'he vist entrant a un "xino" i al cap d'una estona sorties amb un parell de rellotges XXL sota el braç, suposo que per afegir un nou enfoc al negoci.\nPer cert, gairebé 50 visites en un dia i més de 12 comentaris! Ja tenies raó ja, quan em vas comentar que si tocàvem el tema "consum nadalenc" ens plourien les visites. Gràcies per la idea. També he pensat que amb tanta visita podries haver aprofitat de fer propaganda de la botiga, mai se sap qui pot necessitar saber l'hora, encara que sigui amb la nova línia MauZetun.\nAixò també obre portes a proposar als amics comerciants que s'anunciïn a Sortidetes. El preu d'anunci seria mòdic(més econòmic que les teves còpies il•legals de DVD d'alt risc muntanyenc) i amb els guanys finançar els premis fotogràfics i d'altres concursos que s'aniran proposant des de Sortidetes, ja que l'AMPA va fluixa de possibles. Gràcies pel teu bon humor i "na zdorovie". Llustra les botes que aviat tornem a tocar muntanya.\n9 de desembre de 2008 a les 23:55


L’Entesa per Sabadell crida a la mobilització per fer front a la suspensió cautelar de la consulta per part del TC - Entesa per Sabadell\nL’Entesa per Sabadell crida a la mobilització per fer front a la suspensió cautelar de la consulta per part del TC\nPublicat el 26 de setembre de 2014 a Notes de premsa\nConcentració davant l’Ajuntament el vespre del mateix dia que el TC suspengui la Consulta\nL’anunciada suspensió per part del Tribunal Constitucional del Decret de convocatòria de la Consulta, firmat pel president de la Generalitat, en base la suspensió cautelar de la Llei de Consultes, serà un atemptat gravíssim a la democràcia de la nostra societat.\nL’obstinació del govern i del PP en impedir un dret democràtic bàsic com és poder opinar en una consulta, no vinculant, sobre el futur col·lectiu de Catalunya, respon únicament a la deriva reaccionària i involucionista del PP, que té com a finalitat la d’eliminar els drets més elementals, especialment els que afecten als legítims drets nacionals dels pobles de l’estat espanyol.\nAquesta involució democràtica i vulneració dels drets del poble català compta amb la col·laboració del PSOE i la dels aparells judicials de l’estat, en especial la d’un Tribunal Constitucional que no té cap legitimitat, pel fet de no ser políticament neutral a l’estar els seus membres nomenats a dit pel mateixos PP i PSOE.\nDes de l’Entesa per Sabadell apel·lem a la unitat de totes les forces polítiques i socials que defensen la democràcia a rebel·lar-se i mobilitzar-se contra aquest atac del govern del PP i del Tribunal Constitucional. No podem cedir ni restar impassibles davant l’agressió a un dels drets democràtics bàsics com és el dret a decidir. Tot el contrari, hem d’organitzar i estendre la desobediència institucional i social com a forma pacífica de rebel·lar-se.\nEn aquest sentit, des de l’Entesa per Sabadell, ens sumem a les convocatòries de concentració davant l’Ajuntament de Sabadell el vespre del mateix dia que el TC suspengui la consulta.\nEl 9N volem Votar\nTant Sí com Sí\nSecretariatPresentació de la moció conjunta CiU, ES, ICV, EUiA en suport a la consulta del 9N


Coneix aquí les mesures de seguretat per a aquest estiu 2020 i la informació pràctica necessària a l’hora d’apuntar els infants i joves a l’Estiu és teu.\nNota important: S’entén que totes les distàncies de seguretat de 2 metres que estableixen els protocols, les guies i els models publicats per la Direció General de Joventut abans de l’11 de juny fan referència a la nova distància de seguretat d’1,5 metres que recull el capítol II del Reial decret llei 21/2020, de 9 de juny.\nAdaptació del calendari de torns als albergs\nS’ha adaptat el calendari de torns per garantir que les activitats i els albergs compleixin les mesures de protecció per a les activitats de lleure educatiu per a l’estiu 2020.\nEls infants i els i les joves participants a les colònies del programa L’estiu és teu! han de complir alguns requisits per preservar la salut del grup i de la comunitat com ara els següents:\nAltament recomanable tenir el calendari de vacunacions actualitzat.\nCada família, juntament amb el formulari d’inscripció, ha de signar una declaració responsable conforme:\nL’infant o el i la jove reuneixen els requisits de salut.\nEn qualitat de tutor/a legal, la persona que el signa coneix el context de pandèmia actual i les circumstàncies i el risc que comporta.\nEs compromet a portar el material que es demana en el full d’informació de cadascun dels torns i a complir les recomanacions que s’hi explicitin.\nLes entrades i sortides dels torns s’han de fer de manera esglaonada per evitar aglomeracions i sempre mantenint la distància de seguretat.\nEn tot moment s’ha de vetllar en l’espai on es fa l’activitat que es disposa de 4 m2 de distància per participant.\nEspais ventilats, nets i higienitzats\nEls espais interiors s’han de ventilar tres vegades al dia un mínim de 10 minuts. A més a més de la ventilació quan comenci la jornada i quan s’acabi. S’han d’intensificar la neteja i la desinfecció de les superfícies i els espais.s.\nHabitacions amb baixa ocupació\nHabitacions amb 2 m de distància entre les persones participants, que sempre han de formar del mateix grup de convivència\nCal fer el rentat dels llençols, coixineres, i altres elements a 60 graus.\nS’han de revisar tots els menjadors per poder donar el servei d’àpats amb les mesures indicades i les distàncies entre els participants.\nHi ha d’haver sabó en un dosificador disponible en els espais on hi hagi rentamans. S’ha de garantir l’existència de punts de rentat suficients per als grups de convivència.\nHi ha d’haver dispensadors de solució hidroalcohòlica al menjador, a l’entrada de les sales, a l’entrada de l’alberg i en altres punts de concurrència.\nL’alberg ha de disposar d’un pla d’aïllament que s’activarà en el cas que es produeixi la necessitat d’aïllament d’una o més persones. Aquest pla incorpora la coordinació amb Salut pública i la comunicació amb les famílies.\nLa distància física en cap cas ha de comportar una distància emocional i social.\nCaldrà mantenir la distància física recomanada per prevenir el contagi. Per això és més necessari que mai l'acompanyament emocional i social per apropar-nos.\nGrups de convivència de 10 infants o joves\nCal treballar en petits grups de convivència d’un màxim de 10 participants.\nPer als equips de monitors:\nTots els torns han de tenir un o una responsable d’higiene i salut amb formació de la Direcció General de Joventut en coordinació amb el Departament de Salut.\nL’equip de monitors ha d’estar familiaritzat amb els símptomes de la COVID-19 i les mesures necessàries per dur a terme les activitats\nL’ús de mascaretes serà obligatori en:\nEl transport dels participants a les activitats.\nLes cures i atencions que requereixin una proximitat inferior a 2 m.\nPer al personal diferent de l’equip dirigent quan entri en contacte amb els grups (amb distància de seguretat o sense).\nRegistres de neteja dels materials\nS’han de dur a terme registres de neteja dels diferents materials utilitzats i dels productes que es fan servir per fer-ho.\nMaterial dels monitors\nEls monitors han de dur solucions hidroalcohòliques desinfectants en cas que sigui necessari fer-les servir.\nLa comunicació i la informació:\nProtocols de comunicació entre l’equip de dirigents i Salut pública\nEls dirigents responsables de seguretat i higiene han de ser coneixedors dels protocols existents.\nCoordinació amb les àrees bàsiques de salut pròximes a la instal·lació.\nRegistres diaris de comprovació dels símptomes dels participants\nDurant les activitats quotidianes es treballaran rutines per comprovar la salut dels infants o adolescents.\nCada monitor de referència del grup de convivència ha de portar un registre de comprovació de la salut.\nCom s’actuarà en casos sospitosos COVID-19\nEn el cas que un participant presenti símptomes compatibles, s’informarà a la família. Aquesta haurà de venir-lo a buscar a l’estada i posar-se en contacte amb el seu centre d’atenció primària de referència per tal que l’infant o jove sigui valorat. Si es manté la sospita de COVID-19, probablement se li realitzarà el test. Si no es pogués fer, aleshores caldria que el participant es quedés a casa en quarantena durant 14 dies. En cas que, després de la valoració mèdica, es consideri que la febre té un altre origen, s’aconsella que el participant hagi estat 24 hores sense febre abans de reincorporar-se a l’activitat.


2020 – Acadèmia d'Escacs Josep Oms\nYou are here: Pàgina d'inici / NOTÍCIES / 2020\nL’ADEJO organitza 3 Campus de Nadal adaptats a les circumstàncies actuals\n2 desembre de 2020 /in Notes de premsa, Notícia de portada, Notícies /by Agència de Comunicació ITACA\nL’Acadèmia d’Escacs Josep Oms oferirà, com ho ha fet durant els últims anys, un campus de Nadal perquè tant grans com petits puguin gaudir dels escacs i continuïn aprenent de forma dinàmica i divertida. Però, davant les circumstàncies, l’ADEJO ha organitzat per aquestes festes 3 Campus de Nadal diferents. Dos d’ells seran online i el que va dirigit a nens i nenes de 6 a 8 anys serà presencial.\nL’ADEJO ha preparat per als dies 23, 24, 28, 29, 30 i 31 de desembre i per als dies 4 i 5 de gener el primer Campus Virtual de Nadal d’Escacs Avançats, que anirà a càrrec dels Grans Mestres Internacionals d’Escacs Josep Oms i Oscar de la Riva. El Campus consta de dos torns -formats pels dies mencionats- i estarà format per grups reduïts.\nPer als amants dels escacs de nivell intermig, l’ADEJO ha preparat el primer Campus Virtual de Nadal d’Escacs perquè continuïn millorant en els escacs, planificar noves estratègies i organitzar tornejos. Aquest campus també es desenvoluparà en dos torns: el primer comprendrà els dies 23, 24, 28 i 29 de desembre i el segon torn, els dies 30 i 31 de desembre i els dies 4 i 5 de gener.\nI per als més petits, l’ADEJO ha preparat el 5è Campus d’Escacs de Nadal, que serà presencial i va dirigit a nenes i nens de 6 a 8 anys. Per tal de complir les normes d’aforament i assegurar la convivència i la salut tant dels alumnes com del professorat, els grups seran de 6 alumnes com a màxim i en tot moment s’aplicarà el protocol Covid. També hi haurà dos torns a elegir: el primer tindrà lloc els dies 22, 23, 24 i 28 de desembre, i el segon, els dies 29 i 30 de desembre i els dies 4 i 5 de gener. El Campus serà de 09.00 a 13.00 hores, però hi haurà horari d’acollida a partir de les 08.00 h i fins a les 14.00 hores.\nPer inscriure’s a qualsevol dels campus o demanar més informació, podeu fer-ho enviant un correu electrònic a info@josepoms.com o trucant al telèfon 973 98 19 55.\nhttps://www.josepoms.com/wp-content/uploads/2020/12/Cartell-campus-online-ADEJO.png 2245 1587 Agència de Comunicació ITACA https://www.josepoms.com/wp-content/uploads/2014/10/logohome.jpg Agència de Comunicació ITACA2020-12-02 11:19:182020-12-02 11:22:31L’ADEJO organitza 3 Campus de Nadal adaptats a les circumstàncies actuals\nNeix a Lleida el primer i únic ‘escape room’ educatiu de robòtica i escacs de Catalunya\n19 novembre de 2020 /in Notes de premsa, Notícia de portada, Notícies /by Agència de Comunicació ITACA\nEl Gran Mestre Internacional d’escacs Josep Oms i el jutge de la First Lego League i creador d’Escape Rooms per a escoles, Santi Serrano, han creat Chessbotic, el primer i únic ‘escape room’ educatiu de robòtica i escacs de Catalunya. El projecte, pioner a Lleida, neix de la fusió dels millors experts en escacs i en robòtica, amb l’objectiu d’impactar educativament en els infants que hi participen.\nChessbotic està concebut com un ‘escape room’ educatiu de robòtica i escacs que es desenvolupa al mateix centre escolar. L’activitat s’organitza amb el grup-aula bombolla de l’escola per tal de presentar-se com una activitat segura. A més, es garanteix el compliment de tots els protocols Covid.\nEls nens i nenes que hi participin viuran una experiència educativa avançada, mai vista que combina gamificació, pensament computacional, estratègia, concentració i diversió. Així, Chessbotic es presenta com un aprenentatge que combina l’emoció del joc i els enigmes amb la robòtica i dels escacs. L’escape room’ s’ofereix tant en català com en anglès.\nLes persones interessades poden posar-se contacte amb Chessbotic a través del correu chessbotic@gmail.com o consultar la seva pàgina web: www.chessbotic.com.\nhttps://www.josepoms.com/wp-content/uploads/2020/11/Chessbotic_1.jpg 2474 3711 Agència de Comunicació ITACA https://www.josepoms.com/wp-content/uploads/2014/10/logohome.jpg Agència de Comunicació ITACA2020-11-19 11:54:572020-11-19 11:54:57Neix a Lleida el primer i únic ‘escape room’ educatiu de robòtica i escacs de Catalunya\nL’ADEJO recupera l’activitat i organitza un campionat reduït amb jugadors de diferents clubs\n7 octubre de 2020 /in Notes de premsa, Notícia de portada, Notícies /by Agència de Comunicació ITACA\nEl passat dissabte, 3 d’octubre, l’Acadèmia d’Escacs Josep Oms va organitzar un petit campionat on hi van participar jugadors dels clubs GEVA-CEA, Tortosa, Balaguer, Lleida, Mollerussa i Balàfia-ADEJO, recuperant així l’activitat. El torneig es va disputar amb totes les mesures de seguretat i higiene, proclamant-se com a guanyador el Gran Mestre Internacional Josep Oms.\nhttps://www.josepoms.com/wp-content/uploads/2020/10/ADEJO_Campionat-reduït.jpeg 1200 1600 Agència de Comunicació ITACA https://www.josepoms.com/wp-content/uploads/2014/10/logohome.jpg Agència de Comunicació ITACA2020-10-07 09:03:042020-10-07 09:03:04L’ADEJO recupera l’activitat i organitza un campionat reduït amb jugadors de diferents clubs\nL’ADEJO i l’associació Fanjac organitzen la primera Lliga d’Escacs Fanjac Online que consta de 5 jornades\n22 setembre de 2020 /in Notes de premsa, Notícia de portada, Notícies /by Agència de Comunicació ITACA\nL’Acadèmia d’Escacs Josep Oms i l’Associació Promotora de la Fundació de nen@s amb Altes Capacitats (FANJAC) organitzen la I Lliga d’Escacs Fanjac Online. El torneig, que començarà el 17 d’octubre, consta de 5 jornades que es desenvoluparan fins al 15 de maig de 2021.\nLa primera jornada tindrà lloc el 17 d’octubre, la segona, el 12 de desembre; la tercera, el 30 de gener de 2021; la quarta, el 13 de març de 2021; i la cinquena i última, el 15 de maig de 2021. El ritme de joc de totes elles serà de 7 minuts per jugador i com totes les jornades se celebraran en dissabte, l’hora de la competició serà de 10.00 a 11.30 hores.\nLes inscripcions ja estan obertes, així que totes les persones interessades a participar en la I Lliga d’Escacs Fanjac Online, poden enviar un correu electrònic a info@josepoms.com. El termini per inscriure’s finalitza el 13 d’octubre.\nhttps://www.josepoms.com/wp-content/uploads/2020/09/I-Lliga-dEscacs-Fanjac-Online-petita.jpg 1414 1000 Agència de Comunicació ITACA https://www.josepoms.com/wp-content/uploads/2014/10/logohome.jpg Agència de Comunicació ITACA2020-09-22 07:27:102020-09-22 07:31:12L’ADEJO i l’associació Fanjac organitzen la primera Lliga d’Escacs Fanjac Online que consta de 5 jornades\nÈxit dels alumnes de l’ADEJO al Campionat de Catalunya d’Escacs\n11 setembre de 2020 /in Notes de premsa, Notícia de portada, Notícies /by Agència de Comunicació ITACA\nEls alumnes l’Acadèmia d’Escacs Josep Oms (ADEJO Lleida) han estat protagonistes al Campionat Catalunya per Edats 2020 que s’ha celebrat aquesta setmana a Salou sota l’organització de la Federació Catalana. El torneig, primer dels escacs catalans després de l’aturada per la pandèmia, ha estat tot un èxit.\nEn la categoria sots 14, l’alumne de l’ADEJO, Serni Ribera (Geva-Cea Andorra) es va proclamar campió de la competició després d’una gran setmana, mentre que en la categoria sots 18 i sots 20, Josep Maria Ribera (Geva-Cea Andorra) va finalitzar amb dues grans posicions: quart i setè, respectivament.\nPer la seva banda, un altre resultat destacat pels alumnes de l’ADEJO va ser la cinquena posició de Xavier Mompel (Escacs Tortosa) en la categoria sots 10.\nDos bons resultats van sumar també Joan Baró i Daniel Morin, jugadors del CE Balàfia-Adejo. En sots 10 Joan Baró firma 4,5 punts quedant en la posició 12, i Daniel Morin, que va mostrar un bon nivell en la categoria sots 14 competint amb els millors escaquistes de Catalunya.\nhttps://www.josepoms.com/wp-content/uploads/2020/09/Escacs1.jpeg 761 768 Agència de Comunicació ITACA https://www.josepoms.com/wp-content/uploads/2014/10/logohome.jpg Agència de Comunicació ITACA2020-09-11 07:47:042020-09-11 07:47:04Èxit dels alumnes de l’ADEJO al Campionat de Catalunya d’Escacs\nL’Acadèmia manté les classes online per al curs 2020-2021\n14 agost de 2020 /in Notes de premsa, Notícia de portada, Notícies /by Agència de Comunicació ITACA\nEs vol seguir impulsant les oportunitats que genera fer classes online com el fet de poder impartir classes a gent de tot el territori\nL’Acadèmia d’Escacs Josep Oms (ADEJO) continuarà oferint classes online d’escacs per al curs 2020-2021, mantenint així oberta l’Acadèmia virtual ADEJO. Des de l’ADEJO es vol seguir impulsant les oportunitats que genera fer classes online com el fet de poder impartir classes a gent de tot el territori, sense la necessitat de fer-ho presencialment.\nL’ADEJO ofereix un conjunt de serveis online adaptat a totes les edats i a tots els nivells que inclouen classes d’escacs i activitats, a partir dels 6 anys. Amb l’objectiu d’oferir una atenció individualitzada, les classes seran de grups reduïts i amb l’opció d’elegir fer 1 o 2 hores a la setmana. El preu de l’activitat serà de 39 euros al mes.\nLes persones interessades a formar part de l’Acadèmia virtual ADEJO, poden fer-ho enviant un correu electrònic a info@josepoms.com.\nhttps://www.josepoms.com/wp-content/uploads/2020/08/Classes-Online-curs-2020-21.png 2245 1587 Agència de Comunicació ITACA https://www.josepoms.com/wp-content/uploads/2014/10/logohome.jpg Agència de Comunicació ITACA2020-08-14 07:57:122020-08-14 07:57:12L’Acadèmia manté les classes online per al curs 2020-2021\nL’ADEJO obrirà el curs el 14 de setembre\n12 agost de 2020 /in Notes de premsa, Notícia de portada, Notícies /by Agència de Comunicació ITACA\nA partir de l’1 de setembre ja es pot formalitzar la matrícula per al curs 2020-2021\nL’Acadèmia d’Escacs Josep Oms (ADEJO) tornarà a impartir classes presencials d’escacs a partir del 14 de setembre. Després d’aquest estiu atípic i d’haver acollit el campus Escacs a l’Estiu, l’ADEJO torna a obrir les portes per començar el curs 2020-2021.\nEl període de matriculació començarà l’1 de setembre, així que totes les persones que estiguin interessades poden enviar un correu electrònic a info@josepoms.com per reservar la seva plaça. L’ADEJO mantindrà totes les mesures de seguretat i higiene necessàries i vetllarà per la correcta utilització de l’espai, per així garantir la salut tant de l’alumnat com del professorat. Així, es recorda que l’acadèmia ja compta amb elements de protecció, com mampares, espais higienitzats, mascaretes i distàncies entre taules, a més de limitació de l’aforament de les classes. A cada aula s’ha col·locat un dispensador higiènic, es fan controls de temperatura als alumnes i tant professors com alumnes han d’utilitzar mascaretes en ser un espai tancat.\nAmb una gran oferta educativa, l’ADEJO ofereix classes de dilluns a dissabte a totes les persones majors de 4 anys i per a tots els nivells, a partir de 37 euros.\nhttps://www.josepoms.com/wp-content/uploads/2020/08/Matrícula-curs-2020-21_1.png 1240 1747 Agència de Comunicació ITACA https://www.josepoms.com/wp-content/uploads/2014/10/logohome.jpg Agència de Comunicació ITACA2020-08-12 07:23:232020-08-12 07:23:23L’ADEJO obrirà el curs el 14 de setembre\nL’ADEJO obre inscripcions per al campus Escacs a l’Estiu\n2 juny de 2020 /in Notes de premsa, Notícia de portada, Notícies /by Agència de Comunicació ITACA\nL’ADEJO (Acadèmia d’Escacs Josep Oms) torna a obrir les portes de l’acadèmia per posar a disposició de la ciutadania el campus Escacs a l’Estiu.\nSota el lema ‘Torna a jugar!’, l’ADEJO ofereix un seguit d’activitats adreçades a nens i nenes de 6 a 12 anys, com la millora en els escacs, taller de manualitats, jocs d’estratègia i jocs culturals, entre d’altres. L’ADEJO assegura que es mantindran totes les mesures de seguretat i higiene necessàries i que es vetllarà per la correcta utilització de l’espai, per així garantir la salut tant dels infants com del professorat.\nDesprés de la situació viscuda, amb les instal·lacions de l’acadèmia tancades, l’ADEJO torna amb més ganes que mai i oferint un campus amb més torns, que copen tot l’estiu. Concretament, Escacs a l’Estiu comptarà amb 11 torns, que aniran des del 29 de juny al 10 de setembre. Cada torn té una durada de cinc dies, amb opció de triar horari de matí (de 9.00 a 13.00 hores) o de tarda (de 16.00 a 19.00 hores). Escacs a l’Estiu disposarà també de servei d’acollida durant el matí, de 8.00 a 9.00 hores i de 13.00 a 14.00 hores.\nAquest estiu també hi haurà diferents opcions de preus: 65 euros per torn en horari de matí i 55 euros per torn en horari de tarda, amb descomptes del 10% per als clients de l’acadèmia, si s’inscriuen en més d’un torn o en cas de tenir més germans inscrits. L’últim torn, que es farà del 7 al 10 de setembre, també ofereix descomptes en ser un torn més curt.\nLes persones interessades en inscriure’s o en contactar amb l’ADEJO poden fer-ho enviant un correu electrònic a info@josepoms.com o trucant al telèfon 973 98 19 55.\nhttps://www.josepoms.com/wp-content/uploads/2020/06/Cartell-Escacs-a-lestiu-2020.jpg 2000 1414 Agència de Comunicació ITACA https://www.josepoms.com/wp-content/uploads/2014/10/logohome.jpg Agència de Comunicació ITACA2020-06-02 08:50:102020-06-02 08:50:10L’ADEJO obre inscripcions per al campus Escacs a l’Estiu\nL’ADEJO i el Col·legi Sant Jaume-Les Heures organitzen amb èxit la gimcana online ‘Escac i Mat’\n25 maig de 2020 /in Notes de premsa, Notícia de portada, Notícies /by Agència de Comunicació ITACA\nL’ADEJO i el Col·legi Sant Jaume – Les Heures van organitzar el divendres, 22 de maig, la Gimcana online ‘Escac i Mat’, què va ser tot un èxit. Els nens i nenes van poder gaudir d’una classe d’escacs diferent, lúdica i entretinguda. La competició va consistir en divertits i variats jocs de preguntes relacionades amb el món dels escacs, adaptades al nivell educatiu de l’alumnat d’educació primària.\nLa iniciativa va sorgir perquè el Sant Jaume – Les Heures volia oferir als seus alumnes quelcom de diferent per complementar els diversos tornejos d’escacs als quals ja sovint hi participa i/o organitza.\nVolem agrair a tots els participants i a l’escola la seva implicació.\nhttps://www.josepoms.com/wp-content/uploads/2020/05/WhatsApp-Image-2020-05-22-at-8.15.52-PM.jpeg 1200 1600 Agència de Comunicació ITACA https://www.josepoms.com/wp-content/uploads/2014/10/logohome.jpg Agència de Comunicació ITACA2020-05-25 09:35:072020-05-25 09:35:07L'ADEJO i el Col·legi Sant Jaume-Les Heures organitzen amb èxit la gimcana online 'Escac i Mat'\nLa 6a edició de la Lliga Escolar ADEJO corona de forma virtual el Sagrada Família B\n11 maig de 2020 /in Notes de premsa, Notícia de portada, Notícies /by Agència de Comunicació ITACA\nLa darrera jornada es va celebrar online amb una participació d’una cinquantena de jugadors i jugadores de 14 equips\nLa sisena edició de la Lliga Escola d’Escacs ADEJO va arribar divendres passat al seu final amb una jornada diferent degut a les actuals circumstàncies provocades pel coronavirus.\nAixí, aquesta jornada final es va celebrar en un encontre en línia a la plataforma web Lichess, que va deparar que es proclamés campió un dels equips que ha estat al capdavant de la classificació durant gairebé tota la competició, el Sagrada Família B.\nDe fet, al llarg de totes les jornades els tres primers llocs van comptar amb el domini dels equips D, C i B de l’escola Sagrada Família, a més de La Mitjana. En la darrera jornada, però, el Sagrada Família B va ser capaç de superar els seus rivals fins a endur-se el títol amb 63,5 punts. Les posicions d’honor les van completar el Sagrada Família A, segon classificat amb 58,5 punts, i el Sagrada Família C, tercer amb 52 punts. Els van seguir el Balàfia Adejo A, el Sant Jaume les Heures A i el Parc del Saladar.\nLa participació en la darrera jornada va ser de 50 nens i nenes que representaven una desena d’escoles, amb un total de 14 equips participants. Els tres primers equips rebran una medalla per a cada jugador/a quan acabi la situació actual, mentre que els tres primers sub 12 i 14 rebran dos classes amb el Josep Oms, mentre que els tres primers sub 10 seran obsequiats amb el llibre ‘Estrategia de ajedrez para niños’, de Murray Chandler, i els tres primers sub 8 rebran el llibre ‘Como ganar a tu papá’, del mateix autor.\nUn cop ha acabat aquesta nova edició de la Lliga Escolar, el màxim responsable de l’ADEJO i d’aquesta competició, Josep Oms, juntament amb el seu equip, feien una valoració molt positiva malgrat els condicionants finals derivats del confinament. Oms remarcava que la competició ha seguit mantenint una xifra rècord de participants i que tot plegat s’ha desenvolupat amb un molt bon ambient, motiu pel qual la continuïtat de la Lliga Escolar ADEJO està garantida.\nhttps://www.josepoms.com/wp-content/uploads/2020/05/Final-Lliga-ADEJO-2020-1.jpeg 899 1599 Agència de Comunicació ITACA https://www.josepoms.com/wp-content/uploads/2014/10/logohome.jpg Agència de Comunicació ITACA2020-05-11 08:20:092020-05-11 08:21:09La 6a edició de la Lliga Escolar ADEJO corona de forma virtual el Sagrada Família B


Ros-Marbà: "Ramon Boixadós ha estat una persona única" - Empordà\nRos-Marbà: "Ramon Boixadós ha estat una persona única"\nFigueres ret el darrer comiat al president de la Fundació Gala-Salvador Dalí\nCRISTINA VILÀ 13.08.2017 | 11:58\nA la sortida de l´acte de comiat CRISTINA VILÀ\nAmb una sala de cerimònies del Tanatori Vicens de Figueres plena, la ciutat que el va veure néixer fa 89 anys s'ha acomiadat aquest matí de diumenge d'un dels seus fills més il·lustres, Ramon Boixadós. President durant més de 26 anys de la Fundació Gala-Dalí, la cerimònia de recordatori ha aplegat la seva família, els amics, membres i patrons de la Fundació Gala-Dalí així com alguns treballadors, i autoritats. Entre els assistents l'advocat Miquel Roca, l'expolític i historiador Joaquim Nadal; la directora dels Museus Dalí, Montse Aguer; el gerent de la Fundació, Joan Manel Sevillano, entre molts altres. Cal destacar que aquest dissabte, el president de la Generalitat, Carles Puigdemont, va atansar-se fins al tanatori per donar personalment el condol a la seva família.\nLa cerimònia ha estat presidida per un dels fills de Ramon Boixadós qui ha agraït a tots els presents la seva assistència. Ell mateix ha donat pas a mossèn Josep Taberner, amic personal i company de Boixadós dins la Fundació Salut Empordà. Taberner ha parlat no tant com a mossèn com a amic. Ha destacat d'ell "la seva vida intensa, llarga i fecunda així com els seus múltiples coneixements". "Ell fou un home que començà des de baix, com els grans; fou un espòs lleial, un pare bo i un avi carinyós", afirmà Taberner tot afegint que "és un orgull la seva biografia pels figuerencs".\nTot seguit, ha pres la paraula un altre bon amic de Boixadós, el músic, compositor i director d'orquestra Antoni Ros-Marbà. "En Ramon va ser un home que tenia aquest caràcter sorrut, fort, però rere el qual hi havia un cor d'or, d'una sensibilitat extraordinària", reconegué Ros-Marbà.\nLa música del violoncel ha sonat en directe al llarg de la cerimònia: una suite de Bach i, per cloure, 'El cant dels ocells' de Mompou. "En Ramon és d'aquelles persones irreproduïbles, fou una persona única i el futur el farà gran", conclogué Marbà.\nHa mort Ramon Boixadós, president de la Fundació Gala Salvador Dalí de Figueres. Cultura


Dos morts en l'accident d'un ultralleuger a l'aeroport de la Seu\nDues persones que viatjaven en un ultralleuger han perdut la vida aquest dimecres després d'estavellar-se a l'aeroport d'Andorra-La Seu. Segons fonts policials, tots dos serien de nacionalitat belga residents al Principat. L'accident s'ha produït prop de la pista, dins del recinte aeroportuari. Aquest dijous començarà la investigació per aclarir els fets.\nPassades les 17h entrava el cotxe de la funerària per retirar els cossos de la zona zero. L'ultralleuger ha caigut a les immediateses de l'aeroport quan faltaven pocs minuts per a les 11 de matí.\nEl pilot estava fent maniobres d'enlairament i aterratge quan ha perdut el control de l'avió. L'avís, l'han rebut per part d'un camioner que ha vist la caiguda de l'aparell. "S'ha observat que, a l'avió que s'ha estavellat, hi havia dues persones atrapades difuntes. Hem fet un llit d'escuma perquè hi havia un petit vessament de combustible", explicava el sotscap de guàrdia dels Bombers de la Generalitat.\nFins al lloc s'han desplaçat diverses dotacions de bombers, entre elles dues d'Andorra, Mossos d'Esquadra i Guàrdia Civil. Un dels moments clau ha estat la detonació del paracaigudes, que no han pogut utilitzar els ocupants, per poder continuar amb les tasques d'identificació. El cap comarcal dels Mossos d'Esquadra de l'Alt Urgell, Salvador Plens, ha explicat que l'objectiu era evitar les lesions dels dispositius que treballaven en l'excarceració dels cossos.\nL'accés a l'aeroport ha estat custodiat fins ben entrada la tarda. Només es donava accés a cossos de seguretat, acreditats i treballadors.\nHa estat un dia llarg a l'aeroport d'Andorra - La Seu per als equips de salvament i seguretat. Aquest dijous serà el torn de la Comissió d'Investigació d'Accidents i Incidents d'Aviació Civil del Govern espanyol perquè es comenci amb la investigació.\nFotografies: Pirineus TV/Rosa Alberch/Agència ANA


El líder de Ciutadans, Albert Rivera i el president català, Carles Puigdemont, han mantingut aquest divendres una reunió d'una mica més d'una hora a la Generalitat.\nEn la roda de premsa posterior a la reunió, Rivera ha destacat que ha advertit al president que el full de ruta independentista que està desenvolupant el Govern "és una via morta" i, per aquest motiu, li ha recomanat negociar amb el Govern central .\nA més, ha dit que ha demanat al president "que no es quedi al marge de les reformes fiscals i de la Constitució" que pretén Ciutadans amb un projecte comú per als espanyols.\nDe la mateixa manera, també li ha transmès que Ciutadans mai donarà suport a la ruptura de Catalunya amb la resta d'Espanya i ha explicat que Puigdemont ha defensat de forma legítima l'opció independentista, que per a Rivera "genera conflicte i tensions".\nPer la seva banda, Puigdemont s i s'obre a "discutir" una reforma del finançament autonòmic que inclogui al conjunt de les autonomies si això es planteja des de l'Estat, però el govern català en cap cas liderarà aquesta reforma.\nHo ha explicat la portaveu del Govern, Neus Munté: "Quan aquesta qüestió s'abordi, entrarem a discutir ia treballar si es dóna el cas, però no serà el Govern en cap cas qui lideri una reforma d'aquestes característiques".\nMunté ha dit que Puigdemont ha constatat en aquesta reunió "aspectes clarament compartits" amb Rivera en temes econòmics i socials, però ha advertit que hi ha dos temes en què estan clarament distants: el referèndum i el sistema d'immersió lingüística.


El blog d'en Pere Nieto: Responent a Carod-Rovira\nResponent a Carod-Rovira\nDigueu-me clàssic però no acabo d’entendre molts dels moviments que s’estan escoltant després de les eleccions del 28 de novembre al voltant de la greu pèrdua de suport electoral de les forces d’esquerres. Avui llegint l’article de Carod-Rovira al Punt “Horitzons per a un centresquerra nacional”, encara m’he embolicat més. L’article fa una crítica implícita a ICV-EUiA molt més que a les altres forces d’esquerres. No ho diu de forma directa però sembla intuir-se d’expressions que apel·len als tòpics amb els que s’ataca a la nostra formació com “...amb un discurs antireligiós tronat” o “...un ecologisme sovint antiprogrés, obstaculitzador d’iniciatives per al desenvolupament ...” o bé “Manté tics antisistema, extraparlamentaris, d’un americanisme i una judeofòbia primaris, més propis de la cultura d’oposició ...”. Fins i tot el bo de Josep-Lluís Carod Rovira considera que el problema de les esquerres ha estat aquesta imatge que des dels sectors més conservadors s’ha volgut donar del tripartit i especialment de l’aportació d’ICV-EUiA al govern plural d’esquerres.\nTothom té dret a opinar, i com no el senyor Carod-Rovira haurà d’opinar molt en els propers temps. Però jo considero que ha pesat molt més en la derrota de les forces d’esquerres aspectes com per exemple l’obsessiva tendència del PSOE de fer polítiques econòmiques conservadores, les lluites internes i l’absència de relleu positiu a ERC, el cost d’haver assumit la conselleria d’Interior per part d’ICV-EUiA, la manca de voluntat de reeditar un govern d’esquerres, la crisi econòmica, la manca d’adaptar-se a les noves situacions, l’apatia general, l’onada conservadora de molts mitjans de comunicació, l’absència de líders d’esquerres prou potents, la debilitat de la societat civil progressista ... per a mi el problema no ha estat que algú hagi estat coherent amb el seus plantejaments davant del Quart Cinturó, la visita del Papa o els conflictes internacionals.\nJosep-Lluís Carod-Rovira acaba el seu article dient “L’esquerra a Catalunya serà nacional, moderna i seriosa o no serà”. No hi coincideixo, però sobretot perquè li falta dir una cosa més important “L’esquerra a Catalunya serà d’esquerres o no serà”. I ho dic en un doble sentit. Per una banda perquè qui ignori la necessitat d’una esquerra forta de continguts, adaptada als nous temps però arrelada en els valors transformadors de sempre estarà abonant el terreny per a les dretes. I en segon lloc perquè o som esquerres o no serem. La necessària pluralitat en els plantejaments inicials és una eina necessària per garantir que tota la gent que vota a formacions d’esquerres es senti plenament representada a les properes eleccions. La suma de sigles en una convocatòria no garanteix polítiques d’esquerres, sols les garantirem amb bona feina per part de tothom i amb idees clares per formar aliances.\nPublicat per Pere Nieto a 15:25\nPere, vaig llegir l'article de Carod-Rovira, també vaig llegir el teu article al blog........ Honestament algunes interpretacions teves i intencionalitats que tu dónes no crec que es corresponguin amb l'escrit...... Crec que hem de ser TOTS... molt més generosos, i amb molta sensibilitat (d'esquerres) i començar a assumir que tot hem fet alguna cosa malament, perquè hem perdut TOTS. Jo estaré sempre disposat a donar suport com ciutadà a la suma de esforços i aliances de les esquerres per un model de pais i societat més just i solidari. No em cansaré mai. No a una suma de diputats per governar i res més (nomenada "tripartit"), no jo desitjo una COALISIÓ estable i amb un model compartit, amb matisos, sensibilitats i variants internes, i fins i tot amb petites contradiccions!!!! Ojala es pugui concretar d'alguna forma, amb ciutadans i ciutadanes d'ICV, de PSC, de ERC, CpC, independents, etc. Ojala que molt aviat Catalunya tingui una expressió política plural i amplia d'esquerres i on tu com jo i molta gent més sumem els nostres esforços i il•lusions. Una força que tingui un model alternatiu i real.\n13 de desembre de 2010 a les 15:51\nNo crec que la sortida a la crisi de les esquerres sigui anar junts a les llistes, experiències prèvies com les llistes conjuntes PSc a Tarragona, Lleida i Girona no van funcionar. Necessitem esquerres fortes per treballar juntes però recollint a tota la gent. Una sola candidatura crec que no és viable. Evidentment si aquest tema madurés jo no m'hi oposaria però ho veig gens factible i poc positiu.\n13 de desembre de 2010 a les 17:46\nEL DRO.CAROD-ROVIRA,PARLA PER PÀRLAR, I A LA BABALA,QUE DIRIA LA MEVA AVIA ,SIGUEM FRANCS,S'ACABAT EL "XOLLO"I AIXO FA PUPA.....PERO VOSALTRES DE L' ALÇADA D' UN CAMPANAR¡¡¡¡CAL SER CRITICS....\n14 de desembre de 2010 a les 20:43


Arxius de feminicidi - Mèdia.cat - Observatori Crític dels Mitjans\nDues nenes de Tenerife són tristament conegudes per la seva desaparició. El que el moviment feminista ha denunciat durant anys ha arribat a les portades, però el minut a minut hauria de provocar vergonya política.\nCrims: el ‘true crime’ a la catalana importa també les ombres d’un gènere qüestionat\nLa bona rebuda de la versió televisiva de 'Crims' (TV3) s’alinea amb l’èxit internacional del 'true crime' en plataformes com Netflix. Amb tot, la majoria de produccions més celebrades continuen sense afrontar amb valentia qüestions com la perspectiva de gènere en crims masclistes o el paper laudatori cap a la policia.\nNi el 2018 podia acabar pitjor, ni el 2019 genera cap mena d’esperança en quant a una cobertura mediàtica amb perspectiva feminista. Malgrat que el feminisme està en auge i cada cop hi ha més consciència social, la cobertura mediàtica de les violències masclistes deixa palès que encara hi ha molta feina a fer.\nLa notícia de l’any\nAquests dies és recurrent que els mitjans de comunicació facin un resum de les que han estat les notícies més rellevants de l’any. Potser perquè sóc dona i feminista, jo no en tinc cap dubte: el 8 de març.\nNagore Laffage va ser violada i assassinada per Diego Yllanes als Sanfermins de fa deu anys. Helena Taberna cedeix els drets de projecció del seu documental 'Nagore' per fomentar un debat sobre la violència masclista.


Alsina (Taula del Tercer Sector) reclama que les entitats "no hagin de dependre de subvencions"\nPublicat 17/01/2021 11:28CET\nTAULA DEL TERCER SECTOR - Archivo\nDefensa aprovar una llei específica per a les ONG\nLa presidenta de la Taula d'Entitats del Tercer Sector Social de Catalunya, Francina Alsina, ha reclamat que les entitats "no hagin de dependre de subvencions" i ha defensat aprovar una llei específica per a les ONG que garanteixi la seva viabilitat i reconegui el seu rol en l'estat del benestar.\n"Fem un servei públic i, com a mínim, volem que se'ns reconegui i garanteixi un finançament: l'estabilitat és indispensable", ha dit en una entrevista a Europa Press la presidenta de la Taula, que representa a més de 3.000 entitats socials catalanes.\nHa destacat que les organitzacions sense ànim de lucre han atès més d'1,5 milions de persones durant la pandèmia i que en els tres primers mesos de la crisi van cobrir les necessitats bàsiques de 700.000 usuaris: "Què hauria passat en aquest país sense la tasca de les entitats socials?".\nSegons Alsina, el coronavirus ha demostrat la importància d'aquestes entitats, però també ha posat al límit la seva capacitat d'acció i la seva viabilitat econòmica: "Al novembre del 2020, només el 6% de les entitats calculaven que arribarien a final d'any sense problemes de tresoreria".\nLes dades provenen d'una enquesta de la Confederació Empresarial del Tercer Sector Social de Catalunya: alertava que prop del 94% d'entitats podien acabar l'any amb pèrdues i que les administracions devien 286 milions d'euros en factures vençudes i subvencions executades i justificades.\nAlsina ha remarcat que això no significa que les entitats hagin deixat de prestar els seus serveis, sinó que han continuat treballant "pendents de crèdits i préstecs"; i ha alertat que, si la situació continua igual al 2021, creixeran les dificultats per atendre els col·lectius més vulnerables.\nPer això, ha reclamat que l'administració garanteixi la sostenibilitat de les entitats i ha recordat que no reclamen per interès propi més inversió i estabilitat: "El que volem és assegurar que les persones que atenem continuïn rebent ajuda".\nHa defensat la necessitat de l'anomenada 'llei del Tercer Sector' a Catalunya, i ha recordat que la Generalitat es va comprometre a desenvolupar-la, en una reunió amb les entitats de la Taula d'Emergència Social impulsada el 26 de novembre del 2020: "Confiem que aquest compromís sigui ferm".\nDavant la proximitat de les eleccions catalanes, s'ha mostrat convençuda que "la llei no tindrà problemes al Parlament", perquè els consta, per reunions amb els partits, que hi ha un gran consens per dur-la a terme, governi qui governi.\n"Fins ara no s'havia desenvolupat la llei perquè hi havia altres prioritats, perquè no es veia necessària i perquè han faltat governs estables", segons Alsina, que ha afegit que Catalunya ha viscut més de dues legislatures amb pressupostos prorrogats i inestabilitat política.\nAmb tot, confia que la norma s'aprovarà la propera legislatura, dotarà de finançament a les ONG i les situarà com un interlocutor vàlid a l'hora de fer polítiques".


Castellolí ja té seu local de l’associació AECC-Catalunya contra el càncer\nCastellolí ja té una seu local pròpia d’AECC-Catalunya contra el càncer, una associació implantada a l’Anoia des de fa dos anys i que des de fa dècades treballa per conscienciar sobre la malaltia i donar suport a les persones que la pateixen.\nL’Ajuntament de Castellolí ha signat aquesta setmana un conveni que posa a disposició de la seu local de l’associació diversos recursos i espais de reunió municipals. L’alcalde Joan Serra ha rubricat l’acord amb les impulsores de la seu local, les castellolinenques Sílvia Soteras, Magda Jardí i Carme Chamorro, i amb la coordinadora comarcal de l’AECC, Èlia Gabarró.\nL’alcalde Joan Serra ha expressat la satisfacció de tot el consistori per l’acord, “estem molt contents que aquesta iniciativa altruista i solidària arreli a Castellolí”, i ha afegit que “el suport de l’Ajuntament a aquesta associació és total i segueix l’estratègia que ens vam marcar de fer un Castellolí més solidari”. En aquest sentit, Serra ha anunciat que la propera Tuga Trial Castellolí que se celebrarà l’1 de maig, a la qual hi participen uns 1.500 corredors, per primera vegada tindrà una finalitat solidària i destinarà 1 euro de cada corredor a l’associació AECC-Catalunya contra el càncer.\nPer la seva banda, la presidenta de la seu local a Castellolí, Sílvia Soteras, ha explicat que el grup de voluntàries van decidir impulsar aquesta iniciativa perquè “ningú se senti sol quan es troba en la situació d’haver d’enfrontar-se a una malaltia així”, i esperen poder informar de les tasques de suport i acompanyament que realitza l’AECC des del Punt Comarcal de l’Anoia i organitzar activitats relacionades amb aquesta malaltia. La primera activitat que organitzaran és la xerrada “La gestió de les emocions”, a càrrec del psicooncòleg de l’AECC Marc Clemente, en una data que serà anunciada properament.\nSegons dades de l’Observatori del Càncer de l’AECC, l’any passat a Catalunya hi van haver més de quaranta-tres mil nous casos de càncer, una xifra lleugerament superior a la de l’any anterior. El càncer més freqüent ha estat el de colon-rectal, seguit del de mama, de pròstata i pulmó. Afortunadament, els avanços farmacològics i els tractaments innovadors han fet augmentar la supervivència mitjana dels pacients. Tot i així, els professionals insisteixen que la detecció precoç és fonamental per a poder culminar amb èxit el tractament.\nL’AECC-Catalunya contra el càncer és una entitat sense ànim de lucre que treballa per informar i conscienciar de la malaltia, donar suport i acompanyar als afectats i promoure la investigació i la mobilització ciutadana. El Punt Comarcal està situat a la Rambla Nova, 32 d’Igualada i oberta al públic els matins de dilluns a divendres, i les tardes de dilluns i dimecres.\nArticle anteriorIgualada millorarà les subvencions per a la creació d’empreses i a la rehabilitació d’habitatges per lloguer assequible, a proposta d’Igualada Som-hi\nPròxim articleVictòria “rigat” a Taradell amb rècord de gols de Jordi Méndez


Últim Ple de l’any, l'alcaldessa confirma que no hi ha avions espies a Sant Cugat | elCugatenc\nL'últim Ple de l'any va deixar algunes novetats estètiques. Els blocs s'han consolidat: a l'esquerra, els independentistes (ERC, CUP i PDECAT) i a la dreta els Compi Yoguis (Cs, PP, PSC), i enmig d'aquests últims, els dos regidors d’ICV-EUiA –Catalunya en Comú - Podem en clau nacional–, que si bé no són del sector Leticia tampoc es nota molt que no ho siguin. Ara Pere Soler té a la seva dreta immediata a Ramon Gutiérrez, s’ICV-EUiA, i a la sinistra a Álvaro Benejam, del PP. El socialista haurà d'administrar la nova ubicació, encara que donada l'Operació Rastrell perpetrada per Icetatón, em dóna a mi que no li serà molt difícil. D'altra banda, els Comuns han perdut les claus que obren els panys de sentir-se estimats per uns i per altres, i ja ni els uns ni els altres agafen el telèfon. Massa complaença amb l'amic de Madrid. Sánchez havia d’alliberar-nos de Rajoy i amb Pablo Iglesias tocaríem el cel, fins i tot en els dies ennuvolats. Dues profecies, dos fracassos. Doménech ha somrigut molt, i ha tintinejat les claus sobre dels escenaris, sense percebre que l'única clau que es ventila a Catalunya –la primera de totes– és la que obre les portes dels presos polítics i que no n'hi ha prou amb el discurs formal de la llibertat, “sí, però” sinó el de arremangar-se, i unir esforços amb la cadena de voluntats que han teixit els CDRs a tot el territori. És possible que un dia es valori en la justa mesura i en la proporció que mereix un fet inqüestionable: el resultat electoral de la CUP no és proporcional a l'esforç que els seus militants han desplegat per tot el territori perquè guanyés l'opció independentista. Un deu.\nAfecta això a la política municipal? Que va. Pere Soler ho va deixar clar –i de manera elegant–: “El meu grup –va venir a dir– prioritzarà el que més convingui a la política municipal”. Això està bé, perquè Pere Soler sap que la supervivència política del seu grup (que és ell, en les seves múltiples versions) dependrà del paper que jugui al municipi, perquè de res serviran les referències externes del seu partit. La imposició del 155 no es pot llegir en clau conjuntural. És una fletxa enverinada al cor de molta gent, i això no s'oblida, encara que el cor sigui gran. Els que van donar suport als tres dígits per subscriure un document de ferro contra Catalunya, i això els situa a l'altra banda del pantà, on ronquen els cocodrils.\nPer la resta, doncs no sé què dir-te, llevat que, ara per ara, l'activitat municipal no pot sostreure de la situació política que viu el país, i això explica –potser– que les espases d'ERC-MES i PDECAT s'hagin donat una treva per veure el paisatge. Tots dos tenen presos polítics, i això uneix. I mentrestant, què? Doncs mira, em sembla molt encertada la moció presentada pels republicans i cupaires per abaratir els preus de lloguer de Promusa. Per què? Ells ho expliquen en el seu escrit: perquè “els preus dels lloguers a ciutats com Sant Cugat, han estat una limitació enorme perquè moltes persones poguessin accedir a un habitatge a un preu assequible i seguint a la seva ciutat”. Naturalment, els Comuns estan per la feina. Seguirem informant.\nMentrestant, la representació del PP a l’elenc municipal camina preocupada aquests dies per un fet extraordinari que va commoure els fonaments de l'Ajuntament, esquerdant les columnes marmòries que el sustenten. La veu d'alarma va procedir del regidor Benejam, que va preguntar de manera aparatosa, però solemne “si el grup de govern confirmava o no l'existència d'un dron al cel de Sant Cugat”. Una maniobra de distracció perquè no es parli de la corrupció del PP? No ho crec. Llavors? Doncs que no hi drons. Això va ser el que el govern li va assegurar a Benejam.\nI ja, per tancar aquesta crònica de cap d'any, dir-vos que el grup municipal de Ciutadans camina molest perquè un dels seus regidors va assistir a l’encesa de llums de Nadal amb la seva filla, i va haver de suportar que allà s'evidenciés que existeixen presos catalans a les presons espanyoles. “Em vaig sentir molt incòmode”, va dir el regidor.\nFins i tot en això n’hi ha d’hipòcrites.


“Un dels punts forts a l’hora de triar la UAB és que em permetrà viure el campus” - UAB Barcelona\n“Un dels punts forts a l’hora de triar la UAB és que em permetrà viure el campus”\nEn Marc Jurkiewicz ha accedit al grau d’Enginyeria Química amb un 13,68 sobre 14, la nota més alta de l’àmbit de les Enginyeries. No és la primera vegada que trepitja el campus: al maig va venir amb els seus pares i la seva germana al Dia de les Famílies i va quedar tan impressionat que, al setembre, començarà a viure a la Vila Universitària.\n“El meu somni, ara per ara, és estar a l’Autònoma estudiant aquest grau per preparar-me com un bon enginyer químic i poder exercir això que m’agrada tant durant tota la meva vida”.\nAquest estudiant de Sant Celoni, però amb sang polonesa a les venes (el seu avi va néixer a Polònia), té moltes ganes de començar el grau d’Enginyeria Química al setembre. Abans, però, gaudirà d’unes merescudes vacances a Grècia amb tota la seva família. A finals de juliol, també ha passat uns dies a Zurich per veure el partit del RCD Espanyol, equip del qual n’és soci, contra el Borussia Dortmund.\nTens la nota d’admissió més alta de l’àmbit de les enginyeries: un 13,68. Com t’has preparat? Hi ha alguna fórmula màgica?\nLa fórmula màgica és la que aconsellen els professors des de que comences a uns nivells una mica més elevats. Es tracta d’estudiar cada dia el que fas a classe, cosa que et permet portar la matèria al dia i el dia abans de l’examen no t’ho has de preparar molt “a tope”. Fa que sigui només un repàs final i ja està.\nA què dediques el teu temps quan no estàs estudiant?\nSóc molt esportista i dedico bona part del meu temps lliure a jugar a bàsquet, tot i que també jugo a tennis. Sóc soci del RCD Espanyol i sempre que puc vaig als partits. A banda, m’agrada molt tocar la guitarra i el cinema.\nPer què has escollit aquest grau? Sempre ho has tingut clar o hi ha hagut dubtes?\nTenia clar, des de fa 3 o 4 anys, que volia estudiar Enginyeria Química. L’he escollit perquè penso que una enginyeria és alliberar-se una mica de tot allò teòric i anar més a la pràctica, de trobar solucions. D’altra banda, la química és la matèria que més m’agrada de totes les que he fet.\nQuè esperes del grau escollit?\nEspero que em formin com un gran enginyer químic, que em preparin per trobar solució a problemes, que m’ensenyin a innovar, a ser més pràctic... També espero tenir bones sortides laborals en el meu àmbit.\nT’agradaria marxar d’intercanvi?\nMoltíssim. Sempre m’ha agradat viatjar, conèixer altres països... i vull poder marxar d’intercanvi a d’altres llocs estudiant allò que m’agrada. Encara no sé on m’agradaria marxar, però no em vull perdre aquesta experiència.\nPer què has triat la UAB?\nHe triat l’Autònoma perquè és un dels únics campus que hi ha a Espanya i la tinc relativament a prop de casa. Un dels punts forts, a banda d’estudiar allò que m’agrada, és que em permetrà viure el campus. Hi ha servei d’esports, tenim moltes activitats i molt variades, la Vila Universitària... i pots fer allò que t’agrada dins del campus. Tinc clar que m’hi vull involucrar des del començament. A més, com que vull continuar fent esport, a l’Autònoma podré sense cap problema.\nAra comences una nova etapa com a estudiant universitari i diuen que és una de les millors èpoques. Com t’imagines aquest període?\n(Riu) Sí, me l’imagino com un dels millors. D’una banda perquè, tot i que hauré d’estudiar, treballar i pencar, estaré fent allò que m’agrada. Segurament hi haurà assignatures que no m’agradaran, però la base, sí. De l’altra, crec que coneixeré nova gent, noves persones, un nou ambient, i estic convençut que serà una bona època.\nOn viuràs durant el curs?\nCompartiré un pis de la Vila Universitària amb un amic de Blanes que comença el grau de Microbiologia. Durant els caps de setmana, tinc pensat marxar cap a Sant Celoni per veure els amics i la família.\nCom et veus en un futur? A què t’agradaria dedicar-te?\nEm veig treballant en la indústria química. M’interessen diverses vessants: innovació, direcció de projectes de R+D, cerca de solucions en les industries... També m’agradaria molt estar al capdavant d’un equip d’enginyers.\nTens algun somni que t’agradaria fer realitat?\n(Riu) La veritat és que, ara per ara, és estar a l’Autònoma estudiant aquest grau per preparar-me com un bon enginyer químic i poder exercir això que m’agrada tant durant tota la meva vida.\nLa creadora d'Oskisgames comparteix la seva experiència emprenedora a la UAB\nRita Salavert, emprenedora del programa UAB-Emprèn i CEO d'aquest projecte de creació de jocs per a smartphone, protagonitzarà la propera UAB-Session. Serà el proper dijous, 22 de febrer, a les 13.00 a l'espai UAB-Emprèn a la plaça Cívica. Llegir més


Mireu els passos d'instal·lació del protector de pantalla\na casa > Vídeo tutorial\nPassos d'instal·lació de l'adhesiu posterior\nPassos d'instal·lació del protector de pantalla TPU\nEtapes de tall de pel·lícula-instal·lació\n1.Coloqui el telèfon\n2.Neteja la superfície de la brutícia\n3.Alineeu la pel·lícula a la pantalla\n4. Treure la pel·lícula inferior número 1\n5.Recolliu núm. 2, raspeu la pel·lícula inferior\n6. Treure la pel·lícula de la superfície inferior número 3, acabada\n1.Coloqui el telèfon2.Neteja la superfície de la brutícia3.Elimineu la pols mitjançant un absorbent de pols4. Treu la pel·lícula de tall5. Alineeu-vos al telèfon6.Raspa la pel·lícula inferior dels dos extrems\n1.Coloqui el telèfon2.Instal·leu l'eina màgica3.Neteja la superfície de la brutícia4.Alineeu la pel·lícula a la pantalla del telèfon5.Raspa la pel·lícula inferior dels dos extrems6. Treure la pel·lícula superficial, premeu la pel·lícula lateral, fet\n1.Coloqui el telèfon2.Instal·leu l'eina màgica3. Treu la pel·lícula tallada i fixa-la4.Raspa la pel·lícula inferior als dos extrems5. Treure la pel·lícula superficial6.Premeu la pel·lícula lateral, fet


Protectors labials – Farmacugat\nEl sol, el vent, el fred etc. són agents climàtics causants de la deshidratació de la pell exposada i, sobretot, dels llavis, ja que la seva capa exterior no té la mateixa estructura que la pell de la resta de la cara, sinó que és una semimucosa, és a dir, una transició entre la pell i les mucoses, amb una capa de queratina molt fina.\nEls llavis no tenen glàndules sudorípares (productores de suor) i presenten molt poques glàndules sebàcies (productores de greix), per la qual cosa els agents externs agredeixen més fàcilment la pell dels llavis, que està menys protegida, produint una deshidratació que, en molts casos , pot donar lloc a una descamació o queilitis. Cal no oblidar altres factors de caràcter individual, que també poden produir sequedat en els llavis, com algunes malalties i una mala nutrició.\nEls protectors labials són productes cosmètics que tenen una composició amb ingredients molt específics capaços de protegir la pell enfront de les agressions externes i de corregir i reparar la sequedat labial, que a vegades és tan incòmoda i molesta.\nPROTEGIR ELS LLAVIS EN UNA SITUACIÓ D’EXPOSICIÓ SOLAR INTENSA\nEn la composició dels protectors labials trobem, bàsicament, mantega de cacau, que és un bon emolient per a la pell del llavi, juntament amb altres ingredients destinats de manera específica a la protecció, com ara filtre solar. Per a un bon protector labial, la filtració solar hauria de ser d’un mínim de 15, i molt més alta quan està destinat a utilitzar-se en situacions de sol intens com les que es donen a l’estiu o en la neu.\nUn altre ingredient utilitzat en els protectors labials és la vitamina E, per les propietats hidratants, antioxidants i antienvelliment que presenta. També s’incorporen plantes medicinals com el hamamelis o la melissa per les seves propietats astringents i calmants i, sobretot, balsàmics que ajuden a recuperar la normalitat de la pell dels llavis proporcionant un agradable benestar.\nÉs molt recomanable la utilització de protectors labials sempre que es té tendència a la sequedat labial, i és obligada en les exposicions al sol, utilitzant un protector amb filtre solar.\nS’ha d’utilitzar un protector labial balsàmic quan la tendència a la sequedat dels llavis és molt freqüent.\nSempre que hi hagi exposició solar, cal utilitzar un protector labial amb filtre solar elevat.


Programa "ACCEDEMOS" de la Fundació MAPFRE per a la contractació de joves aturats / News / Rural Development\nEl Programa "Accedemos" d'ajudes a l'ocupació juvenil és un projecte impulsat per FUNDACIÓN MAPFRE que busca pal·liar l'alt nivell de desocupació juvenil a Espanya. El programa dóna suport econòmic a les petites empreses per a la contractació de joves preparats en situació d'atur. L'objectiu és proporcionar una oportunitat d'ocupació professional als joves del país a través del teixit empresarial, que igualment necessita suports per afrontar la crisi.\nEl Programa té vocació plurianual i constitueix una iniciativa estratègica per a la FUNDACIÓ MAPFRE en la seva aposta per a la joventut com a palanca social per al canvi i busca la defensa dels valors de cooperació, confiança i compromís en els joves espanyols.\nFUNDACIÓ MAPFRE atorgarà 600 ajuts directes de 3.000 € durant 6 mesos als joves que es converteixin en nous empleats a través de Programa d'Ocupació Juvenil ACCEDEMOS, després de la signatura d'un contracte en pràctiques o d'un contracte de formació o aprenentatge per 6 mesos amb l'empresa que així correspongui. Després d'aquest primer període, serà possible la renovació d'aquesta ajuda pel mateix import i el mateix període sempre i quan l'empresa decideixi contractar de manera indefinida al jove.\nLes ofertes de treball proposades per les empreses seleccionades seran publicades i promocionades pel mateix Programa ACCEDEMOS amb agents col·laboradors ia través d'aquesta web.\nA més, es posarà a disposició dels joves un curs de formació en habilitats (socials i emocionals) com a complement a la seva activitat laboral i la seva formació. Aquest curs no substitueix, en cap moment, la formació pròpia del lloc al qual s'incorpora el jove.\nEl programa va dirigit a petites empreses ia joves sense necessitat d'experiència laboral prèvia. Les petites empreses, preferiblement aquelles de no més de 50 empleats, que vulguin i necessitin contractar, però no tinguin els suficients recursos per fer-ho, i no hagin acomiadat a cap treballador des l'1 d'abril de 2013, seran els qui puguin beneficiar de l'ajuda de FUNDACIÓ MAPFRE. El període d'inscripció per empreses està tancat.\nAquells joves, de 18 a 30 anys, en situació d'atur, compromesos amb la societat en què viuen, motivats i amb ganes de treballar, seran els possibles candidats a un dels llocs de treball que s'ofereixin. Llocs tan variats que seran representatius de la diversitat econòmica i sectorial que hi ha a Espanya.\nMés informació per a la inscripció de joves (fins al 30 de juny).\netiquetes: ocupació joves ajuts


Dies treballats en contractes a temps parcial\nSegons s'estableix en l'article 3.4 del Reial Decret 625/1985, de 2 d'abril, pel que es desenvolupa la Llei de protecció per desocupació, en la determinació del dret a les prestacions de desocupació respecte dels treballadors contractats a temps parcial, es computa el nombre de dies en què els treballadors esmentats realitzen una nova activitat laboral, amb independència de que l'activitat realitzada en cada dia s'estenga a la totalitat de la jornada ordinària de treball realitzada per la resta de treballadors de l'empresa contractats a temps complet o únicament es faça durant una part d'aquesta jornada.\nAmb la fi que el Servici Públic d'Ocupació Estatal puga identificar el nombre de dies de treball en els que s'ha realitzat una activitat laboral efectiva, amb independència de la durada de la mateixa, es va a procedir a identificar eixos dies treballats efectivament pels treballadors contractats a temps parcial en cada mes natural.\nEs tracta, en conseqüència, d'identificar el nombre de dies al mes en què es treballa realment, però no els dies concrets.\nL'anotació dels dies treballats es podrà mecanitzar cada mes en relació amb els dies treballats en el mes o mesos naturals anteriors.\nEls dies de treball realitzats en un mes, s'han d'anotar indicant-ne, mitjançant els camps de "Dia Des de" i "Dia Fins", el període a què corresponen eixos dies, tenint en compte les següents situacions:\nSi el treballador ha romàs d'alta durant tot el mes a què fan referència els dies de treball, es podran anotar mitjançant un únic registre amb "Dia Des de" del dia primer del mes i "Dia Fins" del dia últim d'eixe mes, o, en el seu cas, a través de distints registres parcials que completen entre tots el mes que es tracte.\nSi el treballador no ha romàs d'alta durant tot el mes, i ha romàs en situació d'alta amb un únic període d'eixe mes, l'actuació podrà ser la mateixa indicada en el punt anterior, si bé, el període delimitat per les "Dia Des de" i "Dia Fins" no podrà excedir del període d'alta del treballador en el mes a què fan referència els dies treballats.\nSi el treballador no ha romàs d'alta durant tot el mes, i ha romàs en situació d'alta amb alguns períodes no consecutius, hauran d'incorporar-se al menys tants períodes de dies de treball com períodes d'alta haja tingut el treballador, i podrà, en el seu cas, anotar-se per a algun dels períodes d'alta, registres parcials que completen, entre tots, el període d'alta de que es tracte.\nAixí mateix, els dies treballats corresponents al mes en què el treballador cause baixa es podran anotar en el mateix moment en que es sol·licite la baixa del treballador.\nPer poder anotar estos dies treballats efectivament, s'han realitzar les següents modificacions:\nNova transacció "Dies treballats en contractes a temps parcial"\nA través d'aquesta transacció, es permetrà l'anotació, modificació i eliminació dels dies de treball mes a mes.\nEn seleccionar aquesta opció en el menú principal d'afiliació en línia, apareixerà la següent pantalla:\nS'hi hauran d'introduir les dades identificatives del treballador i de l'Empresa, i el mes i any els dies treballats dels quals es volen comunicar, i l'acció a realitzar (alta, modificació o eliminació).\nUna vegada superades les validacions, es mostrarà la següent pantalla:\nEn aquesta pantalla s'haurà d'anotar per al període indicat mitjançant els camps de "Dia Des de" i "Dia Fins", el nombre de dies en què el treballador realitza l'activitat laboral, en el camp "Dies de Treball".\nSi no es superen les validacions apareixeran els possibles errors per cada línia que s'haja emplenat, i s'haurà de posicionar en la casella de l'error i polsar el botó d'"Ajuda" per a que ens informe de la descripció corresponent al codi d'error mostrat.\nEls dies treballats corresponents al mes en què el treballador cause baixa es podran anotar en el mateix moment en que se sol·licite la baixa del treballador, per a això s'ha incorporat el nou camp "Dies treballats" en les baixes de treballadors.\nEl contingut del camp "Dies treballats" en les baixes de treballadors farà referència sempre al nombre de dies treballats pel treballador en el mes en què cause baixa el treballador en l'empresa.\nPer la resolució de les consultes o dubtes que se puguen plantejar respecte de l'emplenament d'aquesta nova dada de "Dies treballats" els empresaris podran dirigir-se a les següents entitats i pels medis que s'indiquen en cada cas:\nQüestions de caràcter tècnic d'emplenament de la dada requerida a través del Sistema RED: A la TGSS a través dels mitjans habituals de resolució de problemes tècnics.\nQualsevol altra qüestió que no tinga caràcter tècnic: Al Servici Públic d'Ocupació Estatal a través de:\nTelèfon de les Direccions Provincials d'aquest organisme.\nServici d'atenció telefònica 901119999\nLa xarxa d'oficines d'aquest organisme, quan s'opte per plantejar la qüestió de forma presencial.


Notícies - 155 monedes de plata\nInicia sessió o Registra't | diumenge, 18 de novembre 05:00\n155 monedes de plata\nPublicat: el 18/nov/17\nTantes coses per escriure del Procés 'tutti frutti' que m'emboliquen el raonament i em deixen en un estat de fatiga abans de començar. Sortosament, em retrobo amb un fil argumental prim, gairebé insignificant i aprofito la ben entesa per saltar per sobre de les mentides del separatisme i la seva estratègia de la victimització sulfúrica, al mateix temps que engego al Congo belga del rei Leopold l'immobilisme de Madrid, maldestre, obtusíssim.\nL'argument al qual m'agafo està relacionat amb els representants de la fe. Jo pensava, de manera equivocada, que aquest petit país era aconfessional, obert, d'esperit poc sant. I creia que les desamortitzacions i les derrotes carlines havien modulat el sentit de la perspectiva ecumènica de monges i capellans. Serà que 40 anys d'obscuritat i tirania, i 40 més de constitucionalisme cartesià han convulsionat de tal manera al poble i a les parròquies, que res és el que sembla en aquests temps. Admeto un gran respecte per totes les confessions i, particularment, per l'Església catòlica, que és la d'aquí, a la que em sento vinculat culturalment. I no tinc cap dubte que el Papa Francesc, un home extraordinari, únic, transformaria el sentit de les relacions humanes si el temps i l'autoritat no ho haguessin d'impedir.\nEstic, però, equivocat. Ja em van etzibar un calbot a la meva ignorància supina quan la monja dominica Sor Lucia Caram es va confessar enamorada del senyor Artur Mas. Ella, que és un diamant de l'activisme incansable contra la pobresa, decidí explorar paisatges ignots, opacs, on l'amor no té cabuda. Segurament la benedictina Teresa Forcades, amb un estil més propi del licor d'herbes silvestres que dels rovells d'ametlla monacals, va ser la que obrí les portes dels convents als fills i filles desencantades dels seglars del 3%. Ara començo a entendre les analogies pastorals de la 'famiglia', especialment de la Mare Superiora i els seus missals, després de tants anys d'escalf per part d'alguns ambients eclesiàstics.\nNo és que m'oblidi del bisbe de Solsona, Xavier Novell i Gomà. Probablement té l'explicació en què el cognom Gomà, precisament en un bisbe, fa que monsenyor es pessigui la pell cada mitja hora. Però caldria fer un apart amb el capellà de la parròquia de Vila Rodona i un duet de monjos benedictins de l'Abadia de Montserrat. El primer, oficiant la Santa missa al mateix temps que els membres de la mesa municipal de l'originalíssim referèndum de l'1-O comptaven les paperetes dins de l'església. És una estampa bufonesca, ridícula, de pel·lícula de García Berlanga. Per immortalitzar l'escena, els feligresos canten el Virolai mentre els auto-proclamats apoderats xiuxiuegen 'Sí. Sí. Sí. Sí...' i el benaurat capellà s'ho mira de reüll amb un somriure nerviós. Autènticament, insuperable.\nEls segons, els monjos de Montserrat, amb l'aquiescència vaporosa de l'Abat, proclamen repetidament, de forma gairebé obscena, en les seves homilies, el menyspreu a la meitat de la població catalana. Aquest alineament indecorós, tan allunyat de la fe i la caritat cristiana ha estat, probablement, enregistrat per les instàncies teològiques competents i caldrà seguir les decisions de la Mare de Déu en els temps que venen.\nGràcies a l'anterior hom pot desxifrar l'estil diocesà del senyor Oriol Junqueres. Escriu sobre el bé i el mal amb una autoritat de prior, convençut que els bons guanyaran als dimonis, bàrbars i peluts. Seria menester demanar-li una indulgència temporal per als derrotats, perquè puguin aixecar-se, rentar-se i posar en ordre les seves creences sota el nou marc del Paradís que tot ho envairà.\nPer aquesta raó em sorprèn que un conspicu, preparadíssim diputat que atén al nom de Rufián, utilitzés la Bíblia de forma bruta, tramposa, fregant la indecència del gàngster. Titllà públicament al senyor Puigdemont de Judes, que és l'equivalent a botifler en llenguatge feligrès. Francament, una falta difícil d'expiar malgrat els esforços del diputat peronista per agenollar-se sobre la ben engreixada fusta de caoba del confessionari separatista. Segurament caldrà Déu i ajuda perquè aquelles 155 monedes de plata circulin de tornada. I en aquest camí de retorn, la benedicció del poble serà inapel·lable. Aneu-vos en pau.\nROMAN ESCUER és membre de l'Executiva del PSC-Sant Cugat del Vallès\nEls pobres no voten\nLa lluita de Manel Porta